Betingelserne for udvisning af EU-statsborger var opfyldt
Ret: Højesteret (3. instans)
Faggruppe: Straffesag — Almindelig domsmandssag
Sagsemner: Udlændinge;

Udvisning med indrejseforbud  

Sag 13/2023

Dom afsagt den 18. august 2023

Anklagemyndigheden
mod
Tiltalte

Betingelserne for udvisning af EU-statsborger var opfyldt  

Tiltalte, der er polsk statsborger, var i byretten og landsretten fundet skyldig i at
have truet en sags-behandler på et jobcenter i august 2014. Straffen blev i byretten
fastsat til fængsel i 20 dage, og Tiltalte blev samtidig udvist med et indrejseforbud
i 4 år. Landsretten ændrede indrejseforbuddet til 6 år.   

Sagen angik for Højesteret, om betingelserne for udvisning var opfyldt.   

Tiltalte havde haft beskæftigelse og ophold i Danmark i perioden 2008-2014, indtil
han i september 2014 udrejste til Polen. Han forklarede under sagen, at han i maj
2019 på ny fik beskæftigelse og tog ophold her i landet. Han blev dog først
registreret med bopæl i Danmark fra den 6. august 2020. Varigheden af hans
ophold udgjorde herefter mindre end fem år, da byretten den 21. marts 2022 traf
afgørelse om, at han skulle udvises.

Da Tiltalte er EU-statsborger, kunne udvisning kun ske, hvis det var i
overensstemmelse med de principper, der efter EU-retten gælder for begrænsning
af retten til fri bevægelighed.

Højesteret tiltrådte efter en samlet vurdering, at de trusler, som Tiltalte var dømt
for, ikke kunne anses for spontan eller tilfældighedspræget kri minalitet. Højesteret
tiltrådte også, at Tiltaltes ad-færd under de foreliggende omstændigheder udgør en
reel, umiddelbar og tilstrækkelig alvor-lig trussel, der berører en grundlæggende
samfundsinteresse, og at udvisning kan begrundes i hensynet til den offentlige
orden og sikkerhed, jf. EU-opholdsdirektivets artikel 27, stk. 2.   

Højesteret var endvidere enig i, at udvisning med et indrejseforbud i 6 år ikke var i
strid med proportionalitetsprincippet. Landsrettens dom blev herefter stadfæstet.